b'\n_START_ARTICLE_\nMetod Benedik\n_START_SECTION_\n\xc5\xbdivljenjepis\n_START_PARAGRAPH_\nRodil se je 30. julija 1943 v Stra\xc5\xbei\xc5\xa1\xc4\x8du pri Kranju. 1960 je stopil v kapucinski red, \xc5\xa1tudiral teologijo v Ljubljani; 29. junija 1968 ga je v duhovnika posvetil ljubljanski nad\xc5\xa1kof Jo\xc5\xbeef Poga\xc4\x8dnik. Leta 1969 je diplomiral na Teolo\xc5\xa1ki fakulteti v Ljubljani in vpisal \xc5\xa1tudij zgodovine Cerkve na pape\xc5\xa1ki univerzi Gregoriani v Rimu. Tu je doktoriral leta 1973 z disertacijo Die Kapuziner in Slowenien 1600-1750 (Kapucini v Sloveniji 1600-1750)._NEWLINE_Leta 1973 je bil imenovan za honorarnega predavatelja na Teolo\xc5\xa1ki fakulteti v Ljubljani, 1976 je bil izvoljen za docenta, 1985 za izrednega in 1990 za rednega profesorja za zgodovino Cerkve. Od 1988 do 2008 je bil predstojnik In\xc5\xa1tituta za zgodovino Cerkve in urednik in\xc5\xa1titutske publikacije Acta Ecclesiastica Sloveniae. V letih 1990-1994 je opravljal slu\xc5\xbebo dekana Teolo\xc5\xa1ke fakultete in v tem \xc4\x8dasu je bila fakulteta ponovno vklju\xc4\x8dena v Univerzo._NEWLINE_Dobil je univerzitetno zlato plaketo (2001), po upokojitvi pa je bil imenovan za zaslu\xc5\xbenega profesorja ljubljanske univerze (2013). Istega leta ga je Slovenska \xc5\xa1kofovska konferenca imenovala za postulatorja pri beatifikaciji mu\xc4\x8dencev 20. stoletja._NEWLINE_Bil je gvardijan Kapucinskega samostana \xc5\xa0kofja Loka, kjer je prevzel skrb za urejanje knji\xc5\xbenice Romualda Maru\xc5\xa1i\xc4\x8da, mdr. je uredil 21 inkunabul in izvirno dramsko besedilo \xc5\xa0kofjelo\xc5\xa1kega pasijona._NEWLINE_Sedaj \xc5\xbeivi in dela v kapucinskem samostanu v Celju._NEWLINE_Njegov brat Marko Benedik (1940-2010) je bil ravno tako duhovnik, \xc5\xbeupnik (Bled, Kranjska Gora) in publicist; 2009 je doktoriral iz delovanja slovenskih duhovnikov v Rimu v 20. stoletju.'